open-index/open-wikipedia-markdown huggingface dataset:
CoreaHancock

**CoreaHancock** הוא אלבומם המשותף השני של המוזיקאים האמריקאים צ'יק קוריאה והרבי הנקוק. זהו אלבום הופעה שהוקלט במהלך מספר הופעות חיות בפברואר 1978 ויצא בשנת 1979. על אלבום זה קיבל קוריאה את הקרדיט על עטיפת האלבום, כיוון שעל שער אלבומם המשותף הקודם, An Evening with Herbie Hancock & Chick Corea: In Concert, הופיע שמו של הנקוק בלבד. האלבום מכיל אך ורק את נגינת הפסנתר האקוסטי של קוריאה והנקוק, בדומה לאלבומם הקודם.

בתחילת האלבום מבצע רפרנט לאלבומיו של קוריאה Piano Improvisations Vol. 1 ו-Piano Improvisations Vol. 2.

## רשימת רצועות

## משתתפים
* צ'יק קוריאה - פסנתר כנף
* הרבי הנקוק - פסנתר כנף

## קישורים חיצוניים

## הערות שוליים

קטגוריה:צ'יק קוריאה
קטגוריה:אלבומי הופעה מ-1979
שורש 1

**שורש 1**, **רדיקל 1** או **יִי בּוּ** (, פיניין: **Yī bù**) הוא השורש הראשון של הכתב הסיני. הוא נכתב בקו אופקי ישר ומשמעו "אחד". הוא אחד מ -6 משורשי קאנגשי (214 רדיקלים בסך הכל) הנכתבים על ידי קו אחד.

במילון קאנגשי, יש 42 תווים (מתוך 49,030) שניתן למצוא תחת שורש זה.

## ראו גם
* ספרות סיניות

## קישורים חיצוניים

## הערות שוליים

קטגוריה:שורשים (כתב סיני)
שורש 3

ממוזער| שורש 3, בראש התו 永
**שורש 3** או **ג'וּ בּוּ** (**丶部**, פיניין: **Zhǔ bù**) הוא השורש השלישי של הכתב הסיני. הוא נכתב כקו נטוי קצר או נקודה ופירושו "להצביע על סיום" הוא אחד משישה שורשי קאנגשי (מתוך 214 שורשים סה"כ) המורכבים מקו אחד בלבד.

במילון קאנגשי, יש רק 10 תווים (מתוך 49,030) שמכילים את שורש זה.

## ראו גם
* ספרות סיניות

## לקריאה נוספת

* 
* 

## קישורים חיצוניים

## הערות שוליים

קטגוריה:שורשים (כתב סיני)
אני ירושלמי

**אני ירושלמי** הוא סרט קולנוע ישראלי, אוטוביוגרפי, תיעודי בחלקו ומוזיקלי משנת 1971. את הסרט ביים יהורם גאון, והוא זה שכתב את תסריטו, שיחק בו את התפקיד הראשי, ושימש בו כקריין וכזמר. 

## אודות הסרט
"אני ירושלמי" מתמקד בדמות המספר (יהורם גאון), המספר לקהל ולבחורה המלווה אותו (רחל צימרמן) על ילדותו בירושלים של לפני מלחמת השחרור, על בני משפחתו, ועל הווי החיים בירושלים. כל זאת, כשהוא עולה לירושלים, אחרי מלחמת ששת הימים, לביקור נוסטלגי בעיר. לדמות המספר יש הרבה מן המשותף עם יהורם גאון עצמו, וייתכן שהזכרונות שהיא מציגה הם אוטוביוגרפיים.

הסרט מלווה בצילומים רבים של חיי היום-יום בירושלים משנת 1969, ומשולבים בו גם צילומים ישנים יותר וצילומים של אתרים חשובים בה ובסביבתה. בסרט מרואיינים גם אנשים שונים מירושלים, שמספרים על החיים בה ועל ההיסטוריה שלה. בסרט מושמעים רבים מלהיטיו של גאון, מאותה תקופה; חלק נכבד מהם כתב חיים חפר והלחין דובי זלצר.

מפיק הסרט הוא ב. אבי מיכל והצלם הוא אדם גרינברג. מרבית הסרט דובר עברית, אך נשמעות בו גם לאדינו, יידיש ושפות נוספות. להופעת הבכורה הגיעו ראשי השלטון בישראל והבולטים באמני הבמה. הסרט זכה להצלחה מסחרית בישראל.

בעקבות הסרט הוציא יהורם גאון גם אלבום בשם "אני ירושלמי", עם עשרה מהשירים, שהופיעו בסרט, וביניהם "הנני כאן", "אני עושה לי מנגינות", "מעל פסגת הר הצופים", "השר משה מונטיפיורי" ועוד. השיר הפותח את האלבום, "הנני כאן", הצליח במצעדי הפזמונים.

בשנת 2009 38 שנה לאחר יציאתו של הסרט, הפיק יהורם גאון סרט תיעודי בשם "כבר לא ירושלמי", בו חזר אל מחוזות ילדותו ובחן את השינויים שהתרחשו מאז יציאת הסרט.

## קישורים חיצוניים

* הסרט המלא "אני ירושלמי" באתר יוטיוב
* קליפים לשיריו של יהורם גאון מתוך הסרט "אני ירושלמי", באתר יוטיוב
* על הסרט "אני ירושלמי" באתר של יהורם גאון

קטגוריה:יהורם גאון
קטגוריה:סרטי 1971
קטגוריה:סרטים בעברית
קטגוריה:סרטים ישראליים המבוססים על סיפור אמיתי
קטגוריה:ירושלים בקולנוע
קטגוריה:סרטים מוזיקליים ישראליים
קטגוריה:סרטים תיעודיים ישראליים
קטגוריה:סרטי יהורם גאון
קטגוריה:סרטים ישראליים משנת 1971
Duet (אלבום של צ'יק קוריאה וגרי ברטון)

**Duet** (בעברית: **[[דואט]]**) הוא אלבומם המשותף השני של הפסנתרן צ'יק קוריאה והוויברופוניסט גארי ברטון, לאחר Crystal Silence משנת 1972. האלבום הוקלט בשנת 1978 ויצא שנה מאוחר יותר על ידי חברת התקליטים ECM.

## ביקורות

המבקר סקוט ינאו מאתר Allmusic העניק לאלבום 4 כוכבים מתוך 5, באמרו "סט עדין זה מוצא את ברטון וקוריאה מעוררי השראה זה לזה באמצעות אלתור מלודי וספונטני מאוד. כדאי להקשיב היטב". האלבום זכה להצלחה ניכרת, והגיע למקום ה-14 במצעד אלבומי הג'אז של בילבורד. במגזין All About Jazz האמריקני נכתב על האלבום כי "דואט משקף הרבה מהניסויים הקומפוזיציוניים של קוריאה עם הפרויקטים האחרים שלו, אך כתמיד, הפסנתרן מצא דרכים לפשט את המוזיקה מבחינה אינסטרומנטלית, אך עם זאת ובאופן פרדוקסלי הצליח לעסוק ברמה מורכבת יותר, בצמד שלו עם ברטון".

## רשימת רצועות

## משתתפים
* צ'יק קוריאה - פסנתר, פנדר רודס
* גארי ברטון - ויברפון

## קישורים חיצוניים

## הערות שוליים

קטגוריה:צ'יק קוריאה
קטגוריה:אלבומים משותפים
למבורגיני אסטריון

**למבורגיני אסטריון** **LPI 910-4** (באיטלקית: **Lamborghini Asterion LPI 910-4**) היא מכונית קונספט במרכב קופה, שהוצגה על ידי למבורגיני בתערוכת הרכב של פריז ב-1 באוקטובר 2014.

מנכ"ל למבורגיני סטפן וינקלמן אמר על האסטריון כי "מדובר יותר במכונית שיוט יוקרתית ליום יום יותר מאשר מכונית המחוות להציע ביצועי מסלול אולטימטיביים".

## מפרט טכני
היא כוללת מערכת הנעה היברידית פלאג-אין המשלבת בין מנוע בנזין V10 צילינדרים בנפח 5.2 ליטר המספק 610 כ"ס ומומנט מרבי של 57.0 קג"מ עם שלושה מנועים חשמליים המספקים 300 כ"ס, יחד ארבעת המנועים יוצרים מערכת הנעה המספקת 910 כ"ס. סוללת ליתיום-יון המאפשרת טווח נסיעה חשמלי של 50 ק"מ עד למהירות של 125 קמ"ש. תיבת הילוכים כפולת מצמדים בעלת שבעה הילוכים. התאוצה מ-0 ל-100 קמ"ש אורכת 3.0 שניות והמהירות המרבית עומדת על 320 קמ"ש. צריכת הדלק המשולבת עומדת על 23.8 ק"מ לליטר.

## גלריה

קובץ:Lamborghini Asterion 001.JPG|מבט קדמי
קובץ:Lamborghini Asterion 004.JPG|מבט אחורי
קובץ:Lamborghini Asterion - Mondial de l'Automobile de Paris 2014 - 002.jpg|מבט לצד
קובץ:Lamborghini Asterion 006.JPG|מבט לפנים האסטריון


## קישורים חיצוניים

* 

## הערות שוליים

א
קטגוריה:מכוניות קופה
קטגוריה:מכוניות קונספט
קטגוריה:כלי רכב המורכבים באיטליה
קטגוריה:דגמי מכוניות שהושקו ב-2014
כריסטיאן גנאה

**כריסטיאן ג'ורג' גנאה** (ברומנית: **Cristian George Ganea**; נולד ב-24 במאי 1992) הוא כדורגלן רומני המשחק בעמדת המגן השמאלי בפארול קונסטנצה ובנבחרת רומניה.

## קריירה
גנאה נולד ברומניה, ובגיל צעיר עבר עם משפחתו לספרד, שם החל לשחק כדורגל במחלקות נוער שונות. בשנת 2011 הוא הושאל ממיורקה לסאנטאני מהליגה הספרדית הרביעית, במדיה הפך לשחקן הרכב.

בינואר 2013 שב למולדתו, וחתם בטרגו מורש מליגת המשנה הרומנית. בקיץ 2013 עבר לCSU קראיובה, גם היא מהליגה השנייה, וסייע לה לעלות לליגת העל.

בקיץ 2014 עבר לנבודאר מהליגה השנייה, אך המועדון התפרק באמצע העונה, וגנאה עבר לבראשוב מליגת העל. בתום העונה ירדה בראשוב לליגה השנייה, וגנאה שוחרר מהמועדון.

בקיץ 2015 עבר לויטורול קונסטנצה מליגת העל הרומנית, והפך לשחקן הרכב. בעונת 2016/2017 הוא זכה עם הקבוצה באליפות הראשונה בתולדותיה. בעונת 2017/2018 היה שותף למסעה האירופי של הקבוצה, ובתום העונה סיימה במקום הרביעי בליגה.

ב-15 בינואר 2018 רכשה אותו אתלטיק בילבאו תמורת מיליון אירו, כשהוא התעתד להצטרף אל הקבוצה רק בקיץ, וחתם על חוזה לשלוש עונות. הוא ערך את ההופעה היחידה שלו בלה ליגה ב-3 בדצמבר 2018, אז פתח בהרכב הקבוצה בהפסד 0–3 ללבאנטה, והוחלף בדקה ה-52 בשל פציעה.

גנאה לא הצליח להילחם על מקומו בהרכב, ובינואר 2019 הושאל לנומנסיה מתחתית הליגה הספרדית השנייה. בקיץ 2019 הוא שב לאתלטיק בילבאו, אך הפציעות שבו להטריד אותו, ובינואר 2020 הושאל למועדון במדיו פרץ, ויטורול קונסטנצה. הוא לא הספיק לשחק במועדון במשך זמן רב בשל התפרצות נגיף הקורונה, וביולי 2020 שב לבילבאו, אך לא נכלל בסגל הקבוצה עד לתום חוזהו ב-11 באוגוסט 2020.

ב-14 באוגוסט 2020 חתם על חוזה לשנתיים באריס סלוניקי מליגת העל היוונית. הוא כבש את שער הבכורה שלו בקבוצה ב-28 בפברואר 2021, בניצחון הביתי 3–0 על אטרומיטוס.

ביוני  הצטרף לפנאתינאיקוס.

### קריירת נבחרות
גנאה שיחק בנבחרות הצעירות של חבל הבסקים, אבל כששב לרומניה בחר לייצג את הנבחרת הרומנית הבוגרת. הוא ערך את הופעת הבכורה שלו ב-13 ביוני 2017, בניצחון 3–2 על  במשחק ידידות.

## קישורים חיצוניים

## הערות שוליים

קטגוריה:כדורגלנים רומנים
קטגוריה:מגני כדורגל רומנים
קטגוריה:ביסטריצה: כדורגלנים
קטגוריה:כדורגלני טרגו מורש
קטגוריה:כדורגלני CSU קראיובה
קטגוריה:כדורגלני בראשוב
קטגוריה:כדורגלני פארול קונסטנצה
קטגוריה:כדורגלני אתלטיק בילבאו
קטגוריה:כדורגלני נומנסיה
קטגוריה:כדורגלני אריס סלוניקי
קטגוריה:כדורגלני פנאתינאיקוס
קטגוריה:כדורגלני סטיאווה בוקרשט
קטגוריה:ספורטאים זרים בספרד
קטגוריה:ספורטאים זרים ביוון
קטגוריה:כדורגלני נבחרת רומניה
קטגוריה:רומנים שנולדו ב-1992
למבורגיני אסטוק

**למבורגיני אסטוק** (באיטלקית: **Lamborghini Estoque**) היא מכונית קונספט במרכב סדאן, שפותחה והוצגה על ידי למבורגיני בתערוכת הרכב של פריז ב-1 באוקטובר 2008.

## סקירה כללית
האסטוק יועדה להציג את התכנון של פיתוח מכוניות העתיד של למבורגיני. היא יועדה לייצור, אך בשנת 2009 התכנית להביא אותה לייצור בוטלה.

היא הייתה אמורה להגיע לייצור עם מנוע בנזין V10 בנפח 5.2 ליטר המשותף ללמבורגיני גאיארדו, אך היו ספקות האם לייצר אותה עם מנוע V8 או V12 או מנוע דיזל טורבו.

## גלריה

קובץ:Musée Lamborghini 0122.JPG|מבט קדמי
קובץ:Musée Lamborghini 0123.JPG|מבט אחורי


## קישורים חיצוניים

## הערות שוליים

א
קטגוריה:מכוניות סדאן
קטגוריה:מכוניות קונספט
קטגוריה:כלי רכב המורכבים באיטליה
קטגוריה:דגמי מכוניות שהושקו ב-2008
קייסי קאסם

**קמל אמין "קייסי" קאסם** (באנגלית: **Kemal Amin** "**Casey**" **Kasem**; 27 באפריל 1932 – 15 ביוני 2014) היה די-ג'יי אמריקאי, איש רדיו ומדבב, שיצר והתארח במספר תוכניות רדיו, בעיקר באמריקן טופ 40. הוא היה השחקן הראשון שדיבב את נרוויל "שאגי" רוג'רס בזכיינית סקובי דו (מ-1969 עד 1997 ומ-2002 עד 2009).

קאסם החל לארח בטופ 40 האמריקאי המקורי בסופי השבוע של ה-4 ביולי 1970 ונשאר שם עד 1988. לאחר מכן הוא בילה תשע שנים באירוח של תוכניתו שכותרתה היה קייסי טופ 40, אשר החלה בינואר 1989 והסתיימה בפברואר 1998, ולאחר מכן חזר שוב לטופ 40 בשנת 1998. קאסם אירח ב-2 תוכניות עבור הפורמט האחרון שלו החל משנת 1992 ועד לשנת 2009. הוא גם ייסד את פרסי הסרטון האמריקאי בשנת 1983 והמשיך לייצר ולארח בו עד לסיומה בשנת 1987.

קאסם גם דיבב פרסומות מסחריות רבות, ביצע דיבובים רבים בטלוויזיה לילדים (בתוכניות כגון רחוב סומסום ובסדרות הנפשה כמו סקובי-דו, איפה אתה?, קפטן פלאנט, עלילות טייני טון והרובוטריקים), היה "המדבב של NBC" ועזר בתוכנית הטלפון השנתי של ג'רי לואיס.

## ביוגרפיה
קאסם נולד בדטרויט, מישיגן ב-27 באפריל 1932, למהגרים דרוזים לבנונים, הלן ואמין קאסם, שעבדו במכולת. הוא נקרא על שמו של מוסטפא כמאל אטאטורק, אדם שקאסם אמר שאביו כיבד. הוריו של קאסם לא אפשרו לילדיהם לדבר ערבית והתעקשו שהם ייטמעו בחיים האמריקאים.

בשנות ה-40, סרט אשר נקרא "Make Believe Ballroom" נתן לקאסם השראה להמשיך בקריירה ברדיו. קאסם התנסה לראשונה ברדיו בתיכון בו למד, נורת'ווסטרן בדטרויט. לאחר מכן למד באוניברסיטת המדינה של ויין, שם דיבב ילדים בתוכניות רדיו כגון "הסייר הבודד" ואתגר היוקון. בשנת 1952 גויס קאסם לצבא ארצות הברית ונשלח לקוריאה. שם עבד כדי.ג'יי וקריין ברשת הקוריאנית רשת הכוחות האמריקאים.

## קריירה
### שנותיו הראשונות
לאחר המלחמה, קאסם החל את קריירת השידור המקצועית שלו בפלינט, מישיגן, ולאחר מכן עבד בדטרויט כדי-ג'יי ב-WJBK-AM (ולקח חלק בתוכניות כגון הריינג'ר הבודד וסמל פרסטון מהיוקון). בתחנה KEWB באוקלנד, קליפורניה, קאסם היה גם מנהל מוזיקה וגם איש שידור. לדבריו, הוא קיבל השראה ממגזין *Who's Who* שמצא בפח. הוא יצר מופע משלו, ומשך את תשומת ליבו של ביל גאווין, אשר ניסה לשתף איתו פעולה. לאחר שקאסם הצטרף ל-KRLA בלוס אנג'לס בשנת 1963, הקריירה שלו החלה לפרוח.

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:תקליטנים אמריקאים
קטגוריה:מדבבים אמריקאים
קטגוריה:אמריקאים שנולדו ב-1932
קטגוריה:אמריקאים שנפטרו ב-2014
ברונו פרנק

**ברונו פרנק** (בגרמנית: **Bruno Frank**; 13 ביוני 1887 – 20 ביוני 1945) היה סופר, משורר, מחזאי, תסריטאי והומניסט אמריקאי יליד גרמניה.

## ביוגרפיה
פרנק נולד בשנת 1887 בשטוטגרט, גרמניה. הוא בנם הראשון של זיגיסמונד ולינה. הוא למד משפטים ופילוסופיה במינכן, שם עבד מאוחר יותר כמחזאי וכסופר עד לשרפת הרייכסטאג בשנת 1933 בסמוך לאחר עליית הנאצים לשלטון.

הוא ברח מגרמניה הנאצית לשווייץ יחד עם אשתו בשנות השלושים, לאחר שהממשלה רדפה אותם עקב היותם ממוצא יהודי.

לאחר שנה אחת, הם עזבו לצרפת.

הם חיו שלוש שנים באנגליה, לפני שהיגרו בשנת 1937 לארצות הברית.

פרנק כתב את התסריט לגרסה הקולנועית של הגיבן מנוטרדאם משנת 1939, המבוסס על ספרו של ויקטור הוגו. אחד ממחזותיו של פרנק צולם בבריטניה בשנת 1937 ונקרא "סופה בתוך כוס תה".

פרנק מת מהתקף לב בדירתו שבבוורלי הילס בשנת 1945, שבוע לאחר יום הולדתו החמישים. הוא קבור בבית קברות בגלנדייל בקליפורניה.

## חיים אישיים
לפרנק היו שלושה אחים: וולטר, הלמות, לות'ר ואחות אחת: רות.

נישא לאליזבת (1903-1979) בשנת 1924, לה היה נשוי עד מותו.

אחיינו, אנתוני פרנק, היה המנהל הכללי של דואר ארצות הברית בין השנים 1988–1992.

## ספריו
* novel The Days of the King (1924)
* novel Trenck (1924)
* play Twelve Thousand (1927)
* comic play Storm Over Patsy (1930)
* historical novel A Man Called Cervantes (1934)
* The Magician and Other Stories (פורסם לאחר מותו, ב-1947)

## קישורים חיצוניים

* 
* 
* 

## הערות שוליים

קטגוריה:מהגרים מגרמניה לארצות הברית
קטגוריה:סופרים אמריקאים
קטגוריה:משוררים אמריקאים
קטגוריה:מחזאים אמריקאים
קטגוריה:תסריטאים אמריקאים
קטגוריה:הומניסטים
קטגוריה:אמריקאים שנולדו ב-1887
קטגוריה:אמריקאים שנפטרו ב-1945
אל-חמול

**אל-חמול** (בערבית: **الحامول**) היא אחת הערים הגדולות ביותר במחוז כפר א-שיח', בצפון מצרים. העיר ממוקמת בחלק הצפוני של המחוז.

## שם
השם אל-חמול, בא משמו של צמח המכונה באופן מקומי "אל חמול" אשר בדרך כלל נמצא באגם בורולוס שליד בלטים.

## כלכלה
אל-חמול היא בעיקרה מרכז חקלאי, והיא מכילה גם את הריכוז הגדול ביותר של חוות דגים באזורה, כאשר חלק מהדיג מגיע גם מאגם בורולוס.

בעיר ישנו מפעל לעיבוד סלק סוכר, שהוא בין הגדולים לעיבוד סוכר סלק במזרח התיכון.

קטגוריה:מצרים: ערים
ג'ורג' גנאה

**ג'ורג' גנאה** (ברומנית: **George Ganea**; נולד ב-26 במאי 1999) הוא כדורגלן רומני המשחק בעמדת החלוץ באויפשט.

## קריירה
גנאה, שנולד בבוקרשט, שיחק במחלקות הנוער של אוניברסיטת קלוז' ודינמו בוקרשט, ובאוגוסט 2015, כשהוא בן 16 בלבד, הצטרף לקבוצת הבוגרים של ראפיד בוקרשט, ששיחקה בליגת המשנה הרומנית.

בתום העונה הוא עזב את הקבוצה, ועבר למחלקות הנוער של וירטוס אנטלה ורומא האיטלקיות.

באוגוסט 2018 הצטרף לצ'.פ.ר. קלוז' מליגת העל הרומנית, אך לא קיבל הזדמנות מהמאמן.

בפברואר 2019 חתם בויטורול קונסטנצה הרומנית. ביוני 2021 התאחדה ויטורול עם פארול קונסטנצה, וגנאה המשיך במועדון המאוחד.

### קריירת נבחרות
גנאה, בנו של שחקן העבר ומאמן הכדורגל הרומני יונל גנאה, שיחק בכל נבחרות הנוער השונות של רומניה, ואף השתתף באולימפיאדת טוקיו.

## קישורים חיצוניים

## הערות שוליים

קטגוריה:כדורגלנים רומנים
קטגוריה:חלוצי כדורגל רומנים
קטגוריה:בוקרשט: כדורגלנים
קטגוריה:כדורגלני ראפיד בוקרשט
קטגוריה:כדורגלני צ'.פ.ר. קלוז'
קטגוריה:כדורגלני פארול קונסטנצה
קטגוריה:כדורגלני אויפשט
קטגוריה:כדורגלני אוניברסיטת קראיובה
קטגוריה:רומנים שנולדו ב-1999
קטגוריה:כדורגלנים רומנים באולימפיאדת טוקיו (2020)
ז'אזון ברטומייה

**ז'אזון ברטומייה** (בצרפתית: **Jason Berthomier**; נולד ב-6 בינואר  1990) הוא כדורגלן צרפתי המשחק בעמדת הקשר בואלנסיין.

## קריירה
ברטומייה התחיל את הקריירה ב-2008 בעיר הולדתו במועדון מונליסון (Montluçon), לפני שעבר בעונת 2009/2010 לקבוצה החובבנית דומרט ששיחקה בליגות האזוריות. לאחר מכן עבר לקבוצת החובבנים מולן שם שיחק בין השנים 2010–2014, כשהוא מבקיע 31 שערים ב-110 הופעות. בקיץ 2014 הצטרף לבורק-אן-ברס, שם שיחק בין השנים 2014–2017. בעונתו הראשונה בקבוצה פתח באופן קבוע בהרכב ועזר לקבוצה לעלות בפעם הראשונה בתולדותיה לליג 2. בעונתו הראשונה בליגה מקצוענית הוא הבקיע 6 שערים ובישל 5 שערים ב־37 במשחקים. הוא שיחק עוד עונה בקבוצה ובסיומה עבר לברסט, גם היא מהליגה השנייה. 

לאחר עונה אחת בברסט הוא חתם ב-26 ביוני 2018 על חוזה לשלוש שנים בטרואה מהליגה השנייה. הוא שיחק בששת המחזורים הראשונים בהם קבוצות הפסידה 5 פעמים. לאחר מכן הוא איבד את מקומו בהרכב ובינואר 2019 חתם על חוזה לשנתיים וחצי בקלרמון פוט.

בסוף עונת 2020/2021, עלה עם קבוצתו לליג 1.

## קישורים חיצוניים

קטגוריה:קשרי כדורגל צרפתים
קטגוריה:כדורגלני ברסט
קטגוריה:כדורגלני קלרמון פוט
קטגוריה:כדורגלני טרואה
קטגוריה:צרפתים שנולדו ב-1990
קטגוריה:כדורגלני ואלנסיין
ג'פרי וולברג

**ג'פרי וולברג** (באנגלית: **Jeffrey Wahlberg**; נולד ב-17 ביולי 1996) הוא שחקן אמריקאי.

## ביוגרפיה
ג'פרי וולברג נולד בבוסטון, מסצ'וסטס. הוא בנם של אם מהרפובליקה הדומיניקנית ושל ג'יימס "ג'ים" וולברג, אחיהם של השחקנים דוני וולברג ומארק וולברג. מצד אביו הוא ממוצא אירי, שוודי וצרפתי-קנדי, אנגלי וסקוטי.

## קריירה
וולברג ערך את הופעת הבכורה שלו בקולנוע בשנת 2012 בסרט "A Feeling from Within" בתפקיד ג'יימס סקאלי. הוא גילם את פיטר בסרט הטלוויזיה "Instant Gratification 2015." הוא גילם את מכור האופיום אייזיק דיאז בסרט הקצר 2015 *"If O nly".* בסרט הקצר העצמאי "Toyed" גילם את קרלוס, בחור לטיני צעיר שהתגורר במיאמי בשנות ה-90 כאשר תרבות הגרפיטי הייתה בשיאה.

וולברג לוהק לתפקיד ראשי בסרט "עולם עתידי", שביימו ג'יימס פרנקו וברוס תיירי צ'אונג. בסרט הוא משחק נסיך צעיר שחי בעולם פוסט-אפוקליפטי יחד עם רובוט בחיפוש אחר תרופה לאמו החולה סופנית. צילומי הסרט הסתיימו בשנת 2016. הסרט הוקרן בבתי הקולנוע בארצות הברית ב-28 במאי 2018.

וולברג לוהק לתפקיד מיקי סמאלי בסרט הקולנוע "*Don't Come Back from the Moon*" הסרט הוא עיבוד לרומן מאת דין באקופולוס, שג'יימס פרנקו רכש את הזכויות שלו. הסרט יצא לאקרנים בינואר 2018. הוא הוצג לראשונה בפסטיבל הסרטים בלוס אנג'לס ביוני 2017.

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:משפחת וולברג
קטגוריה:שחקני קולנוע וטלוויזיה אמריקאים
קטגוריה:אמריקאים ממוצא דומיניקני
קטגוריה:אמריקאים שנולדו ב-1996
אסטרודג

**אסטרודג** (באנגלית: **Fishtronaut**) היא סדרת טלוויזיה מונפשת ברזילאית-אמריקאית-בריטית-קנדית לילדים, שנוצרה על ידי סליה קאטונדה ומיסטוריגו קלאן והופקה על ידי TV PinGuim.

הסדרה שודרה לראשונה בערוץ Discovery Kids ב-20 באפריל 2009. בישראל היא שודרה בדיבוב לעברית בשנת 2011 בערוץ הופ! ובשידורים חוזרים בערוץ WIZ!. לסדרה הופקו 2 עונות בעלות 104 פרקים באורך 11 דקות.

בשנת 2012 הופץ הסרט ".Peixonauta – Agente Secreto da O.S.T.R.A" המבוסס על הסדרה.

## עלילה
העלילה עוקבת אחר אסטרודג, דג זהב-אסטרונאוט, היוצא בכל פרק להרפתקה חדשה עם חבריו הטובים זיק הקוף והילדה מרינה.

## דמויות
* **אסטרודג (Fishtronaut)** - הדמות הראשית בסדרה. דג זהב גדול אנתרופומורפי. הוא לובש חליפה של אסטרונאוט שמאפשרת לו לעוף אל מחוץ למים. יש לו כלים רבים ושימושיים במהלך משימות. הוא תמיד צופה בחבריו הילדה מרינה וזיק הקוף, וחוקר את הבעיות של פארק העצים המחייכים על מנת לפתור אותן.
* **מרינה (Marina)** - ילדה בת 10. חברתו הטובה של אסטרודג. בכל פרק היא מתגלה כחברה בעלת ערך בצוות הריגול של הפארק.
* **זיק (Zeek)** - קוף. חברו הטוב של אסטרודג. אוהב לטפס על עצים בסביבה. למרות שהוא ממציא את התיאוריות הבלתי סבירות ביותר ואף גורם לערבוב מדי פעם, כוונותיו הן הטובות ביותר.

## מדבבים
הדיבוב העברי בוים על ידי עמיחי בר טוב, והופק על ידי אסנת סדן.

## שידור הסדרה

## קישורים חיצוניים

* 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סדרות מצוירות
קטגוריה:דגים בתרבות
קטגוריה:סדרות טלוויזיה ברזילאיות
קטגוריה:ערוץ הופ!: תוכניות רכש
קטגוריה:תוכניות טלוויזיה שעלו לשידור בשנות ה-2000
קטגוריה:ערוץ WIZ!: סדרות
גוטייה לארסונר

**גוטייה לארסונר** (בצרפתית: **Gautier Larsonneur**; נולד ב-23 בפברואר 1997) הוא כדורגלן צרפתי המשחק בעמדת השוער בסנט אטיין.

## קריירה
לארסונר נולד בצרפת, ובגיל 11 הצטרף למחלקת הנוער של ברסט.

הוא ערך את הופעת הבכורה שלו במדי הקבוצה הבוגרת של המועדון ב-11 באוגוסט 2017, כששמר על רשת נקייה בתיקו 0–0 של קבוצתו עם גָזֵלֵק אָזַ'אקְסְיוֹ. כבר באותה עונה הפך לשוער הפותח של הקבוצה, וגם בעונה שאחריה הצליח לשמור על מקומו ולסייע לקבוצה להעפיל לליג 1.

בעונת 2021/2022 איבד את המקום בהרכב לשוער מרקו ביזוט.

## קישורים חיצוניים

## הערות שוליים

קטגוריה:כדורגלנים צרפתים
קטגוריה:שוערי כדורגל צרפתים
קטגוריה:כדורגלני ברסט
קטגוריה:כדורגלני ואלנסיין
קטגוריה:כדורגלני סנט אטיין
קטגוריה:צרפתים שנולדו ב-1997
קרחון רושריי

[250px|ממוזער|שמאל|[תצלום לוויין של האי ת'רסטון]]
**קרחון רושריי** (באנגלית: **Rochray Glacier**) הוא קרחון באי ת'רסטון המצוי בסמוך לקצה הצפון-מערבי של ארץ אלזוורת', שבאנטארקטיקה.

אורכו של הקרחון 9.3 קילומטרים.

הקרחון ממוקם בסמוך ממזרח לגבעת הנדרסין.

הקרחון זורם לכיוון דרום, ונשפך במצר פיקוק אל מדף הקרח אבוט.

נונאטאק ג'ורדן מפריד בין מוצאו של קרחון רושריי, לבין מוצאו של קרחון קוקס.

## היסטוריה
### גילוי ומיפוי הקרחון

הקרחון מופה לראשונה בהתבסס על תצלומי אוויר שצולמו על ידי צי ארצות הברית, במהלך מבצע קפיצה לגובה, בעונת המחקר (הקיץ האנטארקטי), בדצמבר 1946.

### מקור השם

שמו של הקרחון ניתן לו על ידי הוועדה המייעצת לשמות אנטארקטיים.

הקרחון נקרא על שם לוטננט זוטר (Lieutenant (junior grade)) סמיול רושריי (Samuel Rochray), מצי ארצות הברית, שהיה טייס מסוקים על אוניית צי ארצות הברית גליישר (USS Glacier), בעונת המחקר (הקיץ האנטארקטי) בפברואר 1960.

רושריי ביצע מספר טיסות, במסגרתן התגלו אזורים באי ת'רסטון, שלא התגלו קודם לכן.

## קישורים חיצוניים
* קרחון רושריי באתר הסקר הגאולוגי של ארצות הברית
* קרחון רושריי באתר הגאזט האנטארקטי המשווה SCAR של ממשלת אוסטרליה
* מחשבון מרחקים - המרחק מקרחון רושריי לאתרים סמוכים
* מזג אוויר נוכחי מעודכן בקרחון רושריי (לרבות זמני שקיעת/זרחית שמש/ירח עדכניים)
** תחזית מזג אוויר עדכנית ארוכת טווח עבור קרחון רושריי
** נתוני מזג אוויר היסטוריים עבור קרחון רושריי
** סטטיסטיקות מזג אוויר עבור קרחון רושריי

## הערות שוליים

רושריי
פליטת פה (מופע)

**פליטת פה** הוא מופע יחיד סאטירי אותו העלה דודו טופז בשלהי 1984 בהפקתו של אחיו מיקי גולדנברג. סיפור המסגרת של המופע הוא מונולוג אותו נושא טופז בנמל התעופה בן-גוריון טרם ירידתו מישראל לאוסטרליה בעקבות נאום הצ'חצ'חים, אשר פגע בקריירה שלו והביא לאיומים על חייו. המופע זכה להצלחה עם יותר מ-400 הופעות, הופץ בכבלים הפירטיים ובקלטות וידאו, והצליח לשקם את הקריירה של טופז. את רוב המופע כתב טופז בעצמו בעזרתם של יואל ריפל ומנחם זילברמן.

## חלק ראשון
החלק הראשון הוא החלק היותר סאטירי. בו הוא מסביר את הסיבות לירידתו מאוסטרליה בשל כך שזה "המקום הכי רחוק שהוא מצא על המפה". בחלק זה טופז מציין את שלל הבעיות של מדינת ישראל בשנת 1984.
* ביקורת על האוכלוסייה החרדית, שלמרות שהם לא משרתים בצבא ולא משלמיים מיסים, הם משליטים כפייה דתית בישראל. תוך ציון שמו של הח"כ אברהם יוסף שפירא כנציג האוכלוסייה החרדית באותה תקופה. וציון פרשת קולנוע היכל כזירת מאבק בין חילונים לחרדים. וציון שמו של יוסף בורג כמי שנהנה מהמצב כי הוא תמיד יהיה בקואליציה.
* יוקר המחיה: הוא מציין את רשימת המיסים על הישראלי לשלם: בין המיסים אותם הוא מונה במופע הם מס הכנסה, מס ערך מוסף, מס רכוש, מס שבח, מס מעסיקים, מס עיזבון, מס נסיעות ואגרה. וההגבלות שיש בישראל על יבוא מוצרים.
* הוא מציין את התעשייה השלמה של חלפני דולרים לא חוקיים שפעלו ברחוב לילנבלום בעיקר. בעקבות ירידה בערך המטבע שהייתה באותה תקופה.
* דרך שיר המבוסס על "מכתב מאמא", בו מציין אנשי ציבור בכירים כפלאטו שרון ואהרן אבוחצירא שהורשעו בפלילים.
* הירידה בכוחה של עבודה עברית והחלפתם בפועלים פלסטינים.
* שהות צה"ל בלבנון, בעקבות מבצע שלום הגליל. בחלק זה הוא שר בשמו של חייל מילואים בלבנון, מבוסס על לחן של ז'אק ברל. בשיר מוזכר שילדיו של החייל נקראים על שם האחראים למלחמה: מנחם, רפול, ואריק.

החלק הראשון מסתיים בכך שבשל שביתה בנמל התעופה, הטיסה מתעכבת.

## חלק שני
עיקר החלק השני הוא ביקורת על החברה הישראלית:
* טופז מציין ביטויים בסלנג עברי, שלטענתו הם חסרי היגיון, כמו "למה מי אתה" או "אל תשאל". וכן כפל משמעות של מילים בעברית כמו  או .
* בהמשך הוא מציין את האובססיה הישראלית לאכול והרבה. דרך המערכון הידוע ביותר מהמופע ואחד המערכונים המצוטטים ביותר בתולדות הבידור הישראלי "טיול לשבת" שמוכר יותר בתור **משה והאורנג'דה**, בו מתוארת משפחה אשר יוצאת לטיול ביום שבת, אשר אוכלת ללא הפסקה ועדיין נשארת רעבה.
* לאחר מכן הוא מדבר על "דברים קטנים אבל מעצבנים": בין היתר שקיות חלב ואריזות של יוגורט ושל מעדני חלב.
* טופז מדגים משחק מהשעשועון שחק אותה בו הוא מחקה את אריאל שרון ואת אברהם שפירא המשחקים האחד נגד השני. בנוסף הוא מדבר על האופן בו הוא היה מעצב שעשועון ללא מגבלות של רשות השידור.

בסוף טופז מדבר עם איש ביטחון לפני שהוא עולה על הטיסה, ואז מסתבר שהוא חבר ילדות של מי שהיה מפקדו בצבא, שהוא מכיר אנשים שגם טופז מכיר, ושהוא נשוי לחברתו לשעבר של טופז. לאחר השיחה טופז מחליט להישאר בארץ, בשל חוסר הפורמליות של החברה הישראלית אותה רואה טופז כיתרון, והחברה שיש לו בארץ. בסוף הוא מדמה שיחת טלפון של ישראלי מניו יורק, שלמרות שהוא מראה שהוא הצליח בארצות הברית, בפועל הוא עובד כפועל ניקיון.

## קישורים חיצוניים
* פליטת פה חלק ראשון
* פליטת פה חלק שני
* 

קטגוריה:מחזות סאטיריים
קטגוריה:ישראל: סאטירה
קטגוריה:דודו טופז
לאשה בכאורי

**לָאשָּׁה בֵּכָּאוּרִי** (בגאורגית: **ლაშა ბექაური**; באנגלית: **Lasha Bekauri**; נולד ב-26 ביולי 2000) הוא ג'ודוקא גאורגי המתחרה בקטגוריית המשקל עד 90 ק"ג. בכאורי הוא זוכה מדליית הזהב מאולימפיאדת טוקיו (2020) ומאולימפיאדת פריז (2024). בנוסף, הוא בעל מדליות זהב באליפות אירופה בג'ודו לשנת 2021 ובתחרות המאסטרס לשנים 2019 ו-2023.

## ביוגרפיה

בדצמבר 2019, בכאורי זכה במדליית הזהב במסגרת תחרות המאסטרס, שהתקיימה בצ'ינגדאו, סין.

בינואר 2021, הוא הוסיף לעצמו מדליה מסוג אחר באותה התחרות, שהתקיימה הפעם בדוחה, קטר, והייתה הפעם ארד. חודש לאחר מכן, הוא זכה במדליית הזהב בגראנד סלאם תל אביב. בחודש אפריל של אותה השנה, הוא זכה שוב במדליית הזהב, הפעם במסגרת אליפות אירופה, שהתקיימה בליסבון, פורטוגל.

באולימפיאדת טוקיו (2020), בכאורי החל את דרכו בסיבוב השני כאשר הוא גבר בשלב זה על פיוטר קוצ'רה הפולני. לאחר מכן, הוא רשם ניצחונות על לי קוכמן הישראלי בשלב שמינית הגמר ודבלאט בובונוב האוזבקי בשלב רבע הגמר. בשלב חצי הגמר, הוא גבר על מיכאיל איגולניקוב, שייצג את הוועד האולימפי הרוסי, כשבשלב הגמר הוא ניצח את אדוארד טריפל הגרמני וכתוצאה מכך זכה במדליית הזהב.

## זכיות בתחרויות מהסבב העולמי

## קישורים חיצוניים

קטגוריה:ג'ודוקא גאורגים
קטגוריה:אלופים אולימפיים מגאורגיה
קטגוריה:גאורגים שנולדו ב-2000
קטגוריה:אלופים אולימפיים באולימפיאדת טוקיו (2020): ג'ודו
גבעת הנדרסין

**גבעת הנדרסין** או **גבעת הנדרסן** או **גבעת הנדרסון** (באנגלית: **Hendersin Knob** או **Henderson Knob**) היא גבעה עגולה מכוסה קרח בחלק הדרום - מערבי של האי ת'רסטון, אי המצוי בסמוך לקצה הצפון-מערבי של ארץ אלזוורת', שבאנטארקטיקה.

הגבעה מתנשאת בין ראשו של קרחון קרפט, לבין ראשו של קרחון רושריי.

## היסטוריה
### גילוי ומיפוי הגבעה

הגבעה מופתה לראשונה בהתבסס על תצלומי אוויר שצולמו על ידי צי ארצות הברית, במהלך מבצע קפיצה לגובה, בעונת המחקר (הקיץ האנטארקטי), 1946 – 1947.

### מקור השם

שמה של הגבעה ניתן לה על ידי הוועדה המייעצת לשמות אנטארקטיים.

הגבעה נקראת על שם האלחוטן ונדל ק. הנדרסין (Wendell K. Hendersin), מצי ארצות הברית, אשר נפל חלל בעת התרסקות מטוס ימי באי ת'רסטון, בעונת המחקר (הקיץ האנטארקטי) ב-30 בדצמבר 1946.

## קישורים חיצוניים
* גבעת הנדרסין באתר הסקר הגאולוגי של ארצות הברית
* גבעת הנדרסין באתר הגאזט האנטארקטי של ממשלת אוסטרליה
* גבעת הנדרסין באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור גבעת הנדרסין
* מחשבון מרחקים - המרחק מגבעת הנדרסין לאתרים סמוכים

## הערות שוליים

הנדרסין
הנדרסין
ברנדן שרדונה

**ברנדן שרדונה** (בצרפתית: **Brendan Chardonnet**; נולד ב-22 בדצמבר 1994) הוא כדורגלן צרפתי המשחק בעמדת הבלם בברסט.

## קריירה
שרדונה נולד בצרפת, ובצעירותו הצטרף למחלקת הנוער של ברסט.

הוא ערך את הופעת הבכורה שלו במדי הקבוצה הבוגרת של המועדון במאי 2013, בהפסד קבוצתו 2–3 לפריז סן-ז'רמן. מאותו משחק החל להשתלב שרדונה מפעם לפעם בהרכב קבוצתו, שדשדשה בליגה הצרפתית השנייה.

לקראת עונת 2015/2016 הושאל לעונה אחת לאפינאל מהליגה השלישית, ושב לברסט בתום העונה.

## קישורים חיצוניים

קטגוריה:כדורגלנים צרפתים
קטגוריה:בלמי כדורגל צרפתים
קטגוריה:כדורגלני ברסט
קטגוריה:צרפתים שנולדו ב-1994
הטסלה רודסטר של אילון מאסק

ממוזער|הטסלה רודסטר של אילון מאסק מחוץ לאטמוספירה|300x300 פיקסלים
[ממוזער|300x300 פיקסלים|משימת ההדגמה של [פאלקון כבד]]
ממוזער|300x300 פיקסלים|אנימציה של מסלול השיוט בחלל של המכונית**טסלה רודסטר של אילון מאסק**, המכונה "**סטארמן**" (באנגלית: **Starman**; "איש הכוכבים"), היא מכונית ספורט חשמלית מבית "טסלה", ששימשה כמטען דמה בטיסת המבחן של הטיל "פאלקון כבד" בפברואר 2018. מאז שיגורה, הפכה המכונית ללוויין מלאכותי המקיף את השמש, כאשר במושב הנהג הוצבה בובת אדם הלבושה בחליפת חלל, וקרויה על שם שירו של דייוויד בואי "Starman". הרכב והטיל יוצרו על ידי החברות טסלה ו-SpaceX, שתיהן בראשותו של מאסק, כאשר המכונית הספציפית ששוגרה, הייתה בבעלותו האישית ושימשה אותו בחיי היום יום, טרם הפכה למכונית הראשונה בהיסטוריה ששוגרה לחלל והקיפה את השמש.

המכונית הורכבה על השלב השני של הרקטה וצברה מהירות שאפשרה לה להימלט מכוח המשיכה של כדור הארץ, ולהיכנס למסלול הליוצנטרי אליפטי החוצה את מסלולו של מאדים. במסלול זה, המכונית מגיעה למרחק מרבי מהשמש באפסיד של כ-1.66 יחידות אסטרונומיות. עם תחילת השיוט מחוץ לאטמוספירה, שודר שידור חי של הרכב בחלל למרכז בקרת המשימה במשך למעלה מארבע שעות, תיעוד שעורר עניין עולמי רב.

החלטתו של מאסק לשגר את המכונית זכתה לניתוחים רבים מצד מומחי פרסום, ששיבחו את יכולת ניהול המותג שלו ואת השימוש המתוחכם במדיה חדשה. מאסק עצמו הסביר כי המטרה מאחורי המהלך הייתה לעורר השראה בקרב הציבור בנוגע לאפשרויות חדשות בחקר החלל. יוזמה זו מהווה חלק מחזונו הרחב יותר לקידום ההתיישבות האנושית בכוכבי לכת אחרים והפיכת המסעות לחלל לנגישים יותר עבור האנושות.

## מחוות נסתרות
שיגור הרודסטר לווה במחוות נסתרות שונות מתרבות הפופ והמדע הבדיוני:
* **"מדריך הטרמפיסט לגלקסיה":**
** על מסך המגע של המכונית מופיע הכיתוב **"Don't Panic!"** ("בלי פאניקה!"), המופיע על כריכת המדריך בסדרת הספרים "מדריך הטרמפיסט לגלקסיה" של דאגלס אדמס.
** בתא הכפפות הונחו עותק של הספר וגם מגבת, פריט חובה לכל טרמפיסט בחלל לפי הספר (ראו: יום המגבת).
* **מחוות נוספות לדייוויד בואי:** מעבר לשם "סטארמן", מערכת השמע של הרכב הוגדרה להשמיע בלולאה אינסופית את השירים **"[[Space Oddity]]"** ו-**"[[Life on Mars (שיר)|Life on Mars?]]"**.
* **הודעה ליצורים תבוניים:** על לוח המעגלים המודפסים של המכונית נכתב: **"Made on Earth by humans"**, מעין "סימן מסחר" שמשמעותו "יוצר בכדור הארץ על ידי בני אנוש".
* **סדרת "המוסד" של אסימוב:** בתא הכפפות הונח התקן אחסון נתונים (דיסק אופטי 5D) המכיל את טרילוגיית "המוסד" של אסימוב, כחלק מפרויקט לשימור ידע אנושי לטווח ארוך.
* **דגם מיניאטורי:** על לוח המחוונים מוצב דגם מיניאטורי של הרכב מבית "הוט וילס", וגם בתוכו יושב "סטארמן" קטן.
* **הקדשה לעובדים:** לוחית מיוחדת שהותקנה מתחת לרכב נושאת את שמותיהם של מעל 6,000 עובדי SpaceX שעבדו על הפרויקט.
## השפעה תרבותית
המכונית בחלל הפכה במהירות לנושא לממים באינטרנט.
* משטרת מערב אוסטרליה הפיצה תמונה של אקדח מד מהירות מכוון לרודסטר בעודה מעל אוסטרליה.
* סקודה הפיקה סרטון פארודי על סקודה סופרב שנוסעת ל"מארס", כפר במרכז צרפת, בעל שם זהה לכוכב מאדים.
* "דונאט מדיה" ניסתה לשגר טסלה מודל X באמצעות בלון לחיזוי מזג אוויר.
* ToSky, סטארט-אפ רוסי, שיגר לגובה של 20 ק"מ דגם מוקטן של לאדה מתקופת ברית המועצות, הנושאת בובת תצוגה של ראש רוסקוסמוס, דמיטרי רוגוזין.

## קישורים חיצוניים

## הערות שוליים

קטגוריה:טסלה
קטגוריה:מכוניות מפורסמות
רחמן חג'ייב

**רחמן ראחים אוגלו חג'ייב** (באזרית: **Rəhman Xudayət oğlu Hacıyev**; נולד ב-25 ביולי 1993) הוא כדורגלן אזרי, המשחק בעמדת הקשר בנפטצ'י באקו ובנבחרת אזרבייג'ן.

## קריירה
כבר בגיל צעיר הצטרף חג'ייב לבאקו, והתפרסם בעיקר עקב העובדה שהפך לשחקן הצעיר ביותר בהיסטוריה של הליגה (בגיל 15 ותשעה חודשים) שזוכה באליפות, בעת זכייתה של באקו באליפות הליגה בעונת 2008/2009.

בינואר 2014 הושאל לסומגאיט, וביולי 2014 הושאל לגזיאנטפ. בינואר 2015 חתם בנפטצ'י באקו.

ב-8 ביולי 2020 הושאל לקשלה.

### קריירת נבחרות
חג'ייב שיחק במדי הנבחרות הצעירות של אזרבייג'ן, וב-17 בנובמבר 2015 ערך את הופעת הבכורה שלו במדי הנבחרת הבוגרת, במשחק נגד .

## תארים
;באקו
* אליפות (1): 2008/2009
* הגביע האזרי (2): 2009/2010, 2010/2011

## קישורים חיצוניים

## הערות שוליים

קטגוריה:כדורגלנים אזרים
קטגוריה:קשרי כדורגל אזרים
קטגוריה:כדורגלני באקו
קטגוריה:כדורגלני סומגאיט
קטגוריה:כדורגלני גזיאנטפ
קטגוריה:כדורגלני נפטצ'י באקו
קטגוריה:כדורגלני שמאחי
קטגוריה:כדורגלני נבחרת אזרבייג'ן
קטגוריה:ספורטאים זרים בטורקיה
קטגוריה:אזרים שנולדו ב-1993
אגנש קון

**אגנש קון** (במקור **קוהן-כהן**, בהונגרית: **Kun Ágnes**; ברוסית: **Агнесса (Агнеш) Кун**; נאג'אנד, 21 בינואר 1915 – בודפשט, 19 באוקטובר 1990) הייתה מתרגמת יהודייה-הונגרייה, עורכת, בתם של בלה קון (מנהיג הרפובליקה הסובייטית ההונגרית) ושל אירן גאל. אגנש קון הייתה אשתו השנייה של המשורר וסופר היהודי-הונגרי אנטל הידאש.

## ביוגרפיה
ביום נפילת הרפובליקה הסובייטית ההונגרית, היא ואמה צעדו לתחנת הרכבת קלנפולד ונסעו ברכבת לאוסטריה ברכבת של קרובי משפחתם של קומסרי העם (למעשה שרי ממשלת הונגריה הסובייטית) של הרפובליקה. משם המשיכה עם אמה לאיטליה. שם נולד אחיה הצעיר, שהפך לרופא מיקלוש קון (1920–1996), שנולד בבולוניה.

בתחילת שנות ה-20 של המאה ה-20 הם נסעו לברית המועצות, שם הצטרפו לראש המשפחה לבלה קון. אגנש נרשמה לאוניברסיטת מוסקבה, שם למדה היסטוריה, ספרות ופילוסופיה, והכירה את הספרות הרוסית. הוא התחתנה עם אנטל הידאש בברית המועצות. אגנש קון החלה את עבודתו הרצינית כמתרגמת בשנות ה-40 של המאה ה-20 תחת השם הבדוי "אנה קרסנובה". היא תרגמה לרוסית את ספרו המפורסם של גזה גארדוני כוכבי אגר, אבל תרגמה גם יצירות מאת שנדור פטפי, ז'יגמונד מוריץ, אנטל הידאש. עבודות התרגום הספרותיות שלה כוללות את העובדה שבתרגומיה של כמה משוררים הונגרים (מיהאי פזקש, מיהאי ורשמארטי, יאנוש אראן, אנדרה אדי, אטילה יוז'ף, מיקלוש רדנוטי) לרוסית היא פנתה לכמה משוררים רוסיים וביקשה מהם "לשפץ" את התרגום שלה לגרסה רוסית איכותית (פסטרנק, צ'וקובסקי, מרטינוב, סמוילוב ועוד). אתגר גדול יותר היו הדרמות צ'ונגור וטינדה של מיהאי ורשמארטי, או הדרמה של אימרה מדאץ' טרגדיית האדם.

היא הורשתה לחזור להונגריה בשנת 1959 והייתה אחד ממכיני ציון יובל המאה להולדתו של אביה, בלה קון. מאוחר יותר עבדה בעריכה לדפוס של כמה מכתבי בעלה.

## לקריאה נוספת
* Magyar életrajzi lexikon I. (A–K). Főszerk. Kenyeres Ágnes. Budapest: Akadémiai. 1967. ((לקסיקון ביוגרפי הונגרי. עורכת ראשית אגנש קניירש - אגנש קון)
* Adatai a Petőfi Irodalmi Múzeum katalógusában (נתוניה בקטלוג המוזיאון הספרותי פטפי)
* לקסיקון ספרותי הונגרי. עורך ראשי. בנדק מרסל, 1965-1963.
* הלקסיקון החדש של רוואי. עורך ראשי. סקסארד, באביץ', 1996.
* לקסיקון חדש לספרות הונגרית. עורך ראשי. פטר לאסלו. 1994.

## קישורים חיצוניים

* 

## הערות שוליים

קטגוריה:יהודיות הונגריות
קטגוריה:נשים הונגריות
קטגוריה:מהגרים מהונגריה לברית המועצות
קטגוריה:מתרגמים יהודים הונגרים
קטגוריה:מתרגמים לרוסית
קטגוריה:הונגריות שנולדו ב-1915
קטגוריה:הונגרים שנולדו ב-1915
קטגוריה:נפטרות ב-1990
קטגוריה:הונגרים שנפטרו ב-1990
סנגק

**סנגק** (בפרסית: **سنگک**; באזרית: **səngək**) הוא לחם העשוי מחיטה מלאה ונפוץ ב.

פירוש המילה סאנגק הוא אבן קטנה מכיוון שהוא נאפה על חלוקי נחל קטנות בתנור על חום גבוה.

הסנגק דומה בטעמו ללחם הנאן ונהוג לצרוך אותו בתוספת שומשום, קצח או פרג.

## היסטוריה
הלחם מוזכר לא מעט בתרבות האיראנית וקיימת מחלוקת רב שפתית על ההיסטוריה שלה.

יש הטוענים שהלחם היה נפוץ באיראן לפני תקופת האסלאם והוזכר כאשר אחד המלכים הסאסנים חלה ורופאו הורה להכין למלך לחם שנאפה על חול.

טענה נוספת עלתה בידי החוקר סייד דאוד רוג'אני שהציג כתובת עתיקה משנת 1062 לספירה בה נכתב על לחם שנאפה על חלוקי נחל חמים.

אזכור נוסף מהמאה ה-11 הוא שחיילי הצבא הפרסי נשאו עימם כמות קטנה של חלוקי נחל כדי לבנות תנור סנגאק ובעזרתם יוכלו לאפות לחם.

הסנגק נחשב למוצר פופולרי גם באזרבייג'ן ונהוג לאכול אותו עם קבב טלה, אך לאחר השתלטות ברית המועצות בשנת 1920 הפך לפחות נפוץ.

כיום, הסנגק משמש כלחם שולחן לחתונות המוגש עם דבש ושומשום.

## קישורים חיצוניים

* מתכון לחם סנגק פרסי, באתר Cookli
* מתכון סנגק: איך מכינים לחם שטוח פרסי, באתר Lightups

## הערות שוליים

קטגוריה:מאכלים לאומיים
קטגוריה:המטבח הפרסי
קטגוריה:איראן: תרבות
קטגוריה:סוגי לחם
קופה אמריקה 1921

[שמאל|ממוזער|275px|[נבחרת ארגנטינה בכדורגל|נבחרת ארגנטינה, זוכת הקופה אמריקה]]
טורניר **אליפות אמריקה הדרומית בכדורגל 1921** בכדורגל (בספרדית: **Campeonato Sudamericano de Football 1921**) נערך בארגנטינה והיה הטורניר החמישי של הקופה אמריקה. בטורניר השתתפו 4 נבחרות, ונבחרת ארגנטינה זכתה בפעם הראשונה בתואר לאחר שסיימה במקום הראשון בבית. צ'ילה גם הוזמנה לשחק בטורניר אך פרשה עקב בעיות פנימיות בנבחרת.

הטורניר כולו נערך באצטדיון ספורטיבו באראקאס בבואנוס איירס ומספר המושבים היה 30,000. הטורניר נערך באוקטובר 1921.

## סיכום
היו ציפיות גדולות לקראת המשחק בין ארגנטינה המארחת לאורוגוואי. סבסטיאן גארסיה, נשיא ליגה רוזרינה דב פוטבול, סידר שמי שהגיע לצפות במשחק שבבואנוס איירס מהעיר רוסאריו מחיר הכרטיסים ירד. קרוב ל-3,000 איש מרוסאריו הגיעו לתמוך בנבחרתם שכללה את השחקנים חוליו ליבונטי, סראפו, אדולפו סלי ופלורינדו ברזוטי. הרכבת יצאה בשעה 6 בבוקר, חוזה לרוסאריו בשעה 18:00.

בכדי להוריד לחץ מהשחקנים, מנהלי ארגנטינה נשאו אותם למחנה אימונים בטיגר שבמחוז בואנוס איירס. בוקצ'ה, דיג ומוזיקה היו חלק מהפעילויות במהלך שהותם שם.

ביום שישי שלפני משחק הסיום בטורניר, בעוד ששחקני אורוגוואי שיחקו כדורסל במחנה שלהם בוויסנטה לופס, העבירו מנהלי ארגנטינה את השחקנים שלהם מטיגר למלון במרכז העיר של בואנוס איירס, שם הם היו תחת פיקוח קפדני. אף אחד לא היה יכול לברוח משם, על אף שצמד הזמרים קרלוס גרדל וחוסה ראזאנו הופיעו בתיאטרון אסמרלה, לא רחוק מהמלון.

ארגנטינה ניצחה את כל משחקיה וזכתה בטורניר, שהיה גם לתואר הרשמי הראשון שלה. חלוצה חוליו ליבונטי זכה בתואר הכובש המצטיין עם שלושה שערים, ואילו שוערה אמריקו טסוריירה נבחר לשחקן המצטיין.

## המשחקים

----

----

----

----

----

## מלכי השערים
שמאל|ממוזער|180px|חוליו ליבונטי, סיים כמלך השערים בטורניר
;3 שערים
* חוליו ליבונטי
;2 שערים
* מצ'דו
* אנחל רומאנו

## קישורים חיצוניים

* נתונים על קופה אמריקה 1921
*קופה אמריקה 1921 בארכיון RSSSF

קטגוריה:קופה אמריקה
קטגוריה:1921 בספורט
קטגוריה:בואנוס איירס: תחרויות כדורגל
מייגן ג'נדריק

**מייגן מ. ג'נדריק-קוואן** (באנגלית: **Megan M. Jendrick-Quann**; נולדה ב-15 בינואר 1984) היא שחיינית עבר אמריקאית. אלופה אולימפית (סידני 2000) במשחה ל-100 מטר חזה וסגנית אלופת העולם (מלבורן 2007) במשחה ל-200 מטר חזה. במהלך הקריירה שלה היא זכתה ב-13 תוארי אליפות ארצות הברית, קבעה 4 שיאי עולם ו-27 שיאי ארצות הברית.

## ביוגרפיה
### 1998
באליפות ארצות הברית שנערכה בכלוביס, קליפורניה בשנת 1998 היא זכתה במדליית ארד במשחה ל-100 מטר חזה.

### 1999
באליפות הפאן פסיפיק בשחייה שנערכה בסידני 1999 זכתה ג'נדריק בשתי מדליות, זהב וכסף. מדליית זהב במשחה שליחות 4x100 מטר מעורב בתוצאה של 4:03.09 דקות, לפני אוסטרליה (4:05.74 דקות) ויפן (4:07.14 דקות) ומדליית כסף במשחה ל-100 מטר חזה בתוצאה של 1:08.54 דקות, אחרי שיאנית העולם פני היינס מדרום אפריקה (1:07.08 דקות) ולפני בת ארצה כריסטי קאוול (1:08.56 דקות).

### 2000
#### אלופה אולימפית ושיאנית עולם
באולימפיאדת סידני (2000) זכתה ג'נדריק בשתי מדליות זהב, במשחה ל-100 מטר חזה בתוצאה של 1:07.05 דקות, לפני לייזל ג'ונס מאוסטרליה (1:07.49 דקות) והאלופה היוצאת פני היינס (1:07.55 דקות) ובמשחה שליחות 4x100 מטר מעורב ביחד עם ברברה בדפורד, ג'ני תומפסון ודארה טורס בשיא עולם חדש של 3:58.30 דקות, לפני אוסטרליה (4:01.59 דקות) ויפן (4:04.16 דקות).

### 2001
#### מדליית כסף במשחה שליחות באליפות עולם
באליפות העולם שנערכה בפוקואוקה, יפן ב-2001 היא זכתה במדליית כסף במשחה שליחות 4x100 מטר מעורב ביחד עם נטלי קוגלין, מרי דסנזה וארין פניקס בתוצאה של 4:01.81 דקות, אחרי אוסטרליה שקבעה שיא אליפות חדש של 4:01.50 דקות ולפני הרפובליקה העממית של סין (4:02.53 דקות). נוסף לכך, היא סיימה במקום רביעי במשחה ל-50 מטר חזה בתוצאה של 31.55 שניות ובמקום חמישי במשחה ל-100 מטר חזה בתוצאה של 1:08.80 דקות.

### 2005
באוניברסיאדה שנערכה באיזמיר, טורקיה בשנת 2005 היא זכתה ב-3 מדליות זהב, במשחה ל-50 מטר חזה ב’וצאה של 30.88 שניות, במשחה ל-100 מטר חזה בתוצאה של 1:08.20 דקות, לפני בת ארצה רבקה סוני (1:08.77 דקות) ובמשחה שליחות 4x100 מטר מעורב (4:07.00 דקות).

### 2006
באליפות הפאן פסיפיק שנערכה בויקטוריה, קולומביה הבריטית, קנדה 2006 זכתה ג'נדריק במדליית כסף במשחה ל-100 מטר חזה בתוצאה של 1:07.58 דקות, אחרי בת ארצה טרה קירק (1:07.56 דקות) ולפני שרה קסוליס מאוסטרליה (1:08.12 דקות). נוסף לכך, היא סיימה במקום רביעי במשחה ל-200 מטר חזה בתוצאה של 2:27.98 דקות

### 2007
#### סגנית אלופת עולם
באליפות העולם שנערכה במלבורן, אוסטרליה במרץ 2007 היא זכתה במדליית כסף במשחה ל-200 מטר חזה ביחד עם קירסטי בלפור בריטניה בתוצאה של 2:25.94 דקות, אחרי לייזל ג'ונס (2:21.84 דקות).

### 2008
באולימפיאדת בייג'ינג (2008) היא זכתה במדליית כסף במשחה שליחות 4x100 מטר מעורב לאחר ששחתה בשלב המוקדמות.

## חיים אישיים
ג'נדריק נשואה לסופר האמריקאי נייתן ג'נדריק. לזוג שני ילדים בן, דית'ן (2011), ובת, סידני (2014).

## ראו גם

## קישורים חיצוניים
* 

קטגוריה:אמריקאים ילידי מדינת וושינגטון
קטגוריה:טקומה: אישים
קטגוריה:שחייניות חזה אמריקאיות
קטגוריה:בוגרי האוניברסיטה הלותרנית הפסיפית
קטגוריה:בוגרות אוניברסיטת המדינה של אריזונה
קטגוריה:בוגרי אוניברסיטת המדינה של אריזונה
קטגוריה:אלופות האוניברסיאדה: שחייניות
קטגוריה:שיאניות עולם בשחייה
קטגוריה:אלופות אולימפיות אמריקאיות: שחייה
קטגוריה:שחייניות באולימפיאדת סידני (2000)
קטגוריה:שחייניות אמריקאיות באולימפיאדת בייג'ינג (2008)
קטגוריה:מדינת וושינגטון: שחיינים
קטגוריה:אמריקאיות שנולדו ב-1984
קטגוריה:אמריקאים שנולדו ב-1984
ז'אן-קווין דוברן

**ז'אן-קווין דוברן** (בצרפתית: **Jean-Kevin Duverne**; נולד ב-12 ביולי 1997) הוא כדורגלן צרפתי המשחק בעמדת הבלם בגנט, בהשאלה מנאנט.

## קריירה
דוברן נולד בפריס, ובגיל 17 הצטרף למחלקת הנוער של לאנס.

הוא ערך את הופעת הבכורה שלו במדי הקבוצה הבוגרת של המועדון ב-5 באוגוסט 2016, בתיקו 2–2 עם טור. מאותו משחק השתלב דוברן בקביעות בהרכב קבוצתו, שדשדשה בליגה הצרפתית השנייה.

בספטמבר 2019 רכשה אותו ברסט, העולה הטרייה לליג 1, תמורת 2 מיליון אירו.

באוגוסט 2023 חתם בנאנט.

## קישורים חיצוניים

## הערות שוליים

קטגוריה:כדורגלנים האיטים
קטגוריה:כדורגלנים צרפתים
קטגוריה:בלמי כדורגל האיטים
קטגוריה:בלמי כדורגל צרפתים
קטגוריה:פריז: כדורגלנים
קטגוריה:כדורגלני לאנס
קטגוריה:כדורגלני ברסט
קטגוריה:כדורגלני נאנט
קטגוריה:כדורגלני קורטרייק
קטגוריה:ספורטאים צרפתים בבלגיה
קטגוריה:כדורגלני נבחרת האיטי
קטגוריה:כדורגלני גביע הזהב 2025
קטגוריה:צרפתים ממוצא האיטי
קטגוריה:כדורגלני גנט
קטגוריה:צרפתים שנולדו ב-1997
קטגוריה:האיטים שנולדו ב-1997
אלכסנדר ארקטוב

**אלכסנדר ארקטוב** (1888 – 1961; **Могилевский, Александр Аркадьев**) היה מבקר תיאטרון, תסריטאי ובמאי קולנוע יהודי. אחד מבמאים הבולטים של קולנוע אילם וממקימי מערך תעמולה סובייטית בקולנוע.

## ראשית חייו
אלכסנדר ארקטוב נולד בשנת 1888 ברצ'יצה, האימפריה הרוסית.

## קריירה
ארקטוב החל את דרכו כמבקר תיאטרון ועיתונאי. משנת 1910 עבד כתסריטאי ומשנת 1912 התחיל גם לביים סרטים על חיי יהודים בתחום המושב.

בשנת 1910 כתב ארקטוב את התסריט הראשון לסרט העלילתי המקורי הראשון של הקולנוע היהודי אשר צולם על ידי הבמאים הצרפתיים מטרום וגנזן. היה זה סרט מלודרמה המבוסס על עלילת השיר העממי היהודי הפופולרי "לחיים". הסרט הוצג בבתי קולנוע רבים ברוסיה.

בשנת 1911 כתב תסריט לסרט בשם "הכינור" המבוסס על סיפור מאת הרצמן. בשנת 1912 ארקטוב כתב שני תסריטים וגם ביים לראשונה שני סרטים, "אל נקמה" ו"רייצ'ל".

בשנת 1913 ארקטוב ביים את הסרט "הצרות של שרה" שנחשב לאחד משיאי הסרטים היהודיים. עם הופעה זו החלה עליית הקריירה של איוון מוז'וחין. ארקטוב הצליח להעביר בסרט את הידע שלו על הפרטים היומיומיים של חיי העיר הקטנה. הסרט זכה להצלחה גדולה, אבל לא בקרב יהודים בתחום המושב.

כל הסרטים שביים ארקטוב עד למהפכת אוקטובר ברוסיה מתמקדים בסיטואציות דרמטיות של החיים הפנימיים של הקהילה היהודית בתחום המושב, בהתנגשויות שנגרמו על ידי החוקים והמסורת היהודית. העלילות שיקפו את עמדתו של חלק משמעותי מהנוער היהודי, שעזב את תחום המושב, קיבל השכלה חילונית באוניברסיטאות ולאחר מכן התבולל.

בשנים 1917–1918 ביים ארבעה סרטים עבור אולפני הסרטים "מזרח" בעיר אודסה. נושאי הסרטים האלה היו שונים. הם התמקדו בדיכוי והשפלה שתושבי תחום המושב חוו תחת שלטון הצאר. הצגת סרטים אלה עד 1917 הייתה בלתי אפשרית עקב הצנזורה. סרטו היהודי האחרון של ארקטוב "רוצה להיות רוטשילד" מבוסס על אחד המונולוגים המפורסמים של שלום עליכם בשם "לו הייתי רוטשילד".

בשנים 1918–1920 היה ארקטוב אחד ממקימי מערך התעמולה הסובייטית בקולנוע.

ארקטוב התאכזב מהר מממשל הסובייטי ופנה לשר התרבות הקומיסר לונצ'רסקי בבקשה לנסוע אל מחוץ לברית המועצות. ב 1921 נשלח במסגרת עבודתו לאוסטריה ולא חזר יותר לברית המועצות.

באוסטריה ביים ב 1921 סרט היסטורי "ז'אן טורוט".

בשנת 1923 ארקטוב עבד ככתב של "המסך הסובייטי" באנגליה ובשנת 1924 היגר לארצות הברית, שם הקים סטודיו לצילום. בזמן מלחמת העולם השנייה ביים סרטים חינוכיים עבור צבא ארצות הברית. ב 1945 הקים אולפן סרטים בהוליווד בו צילם סרטים בנושא דת עבור קהל צעיר. הרצה באוניברסיטת קליפורניה.

## מותו
אלכסנדר ארקטוב נפטר ב 1961 בלוס אנג'לס, קליפורניה, ארצות הברית.

## פילמוגרפיה
* 1910 - "לחיים"
* 1911 - "כינור" (דרמה מהחיים היהודיים המבוססת על סיפורו מאת הרצמן) (לא נשמר)
* 1912 - "אל נקמות" (מבוסס על המחזה אל נקמות של שלום אש)
* 1912 - "רייצ'ל"
* 1913 - "הצרות של שרה" (העלילה בנויה על המנהג לדרוש גט לבני זוג נטולי ילדים)
* 1914 - "וולגרי" (דרמה יומיומית מחייהם של סוחרי הוולגה) (לא נשמר במלואו)
* 1915 - "קתרינה הרוצחת" (עיבוד של סיפור "ליידי מקבת 'ממחוז מצנסק" מאת לסקוב) (לא נשמר)
* 1915 - "החרציות דעכו מזמן בגן" (דרמה סנטימנטלית עם עלילה פלילית פיקטיבית) (לא נשמר)
* 1917 - "תשפטו, אנשים" (מבוסס על סיפורו של י"ל פרץ בשם "הלוחות שבורים")
* 1917 - "רוצה להיות רוטשילד" (עיבוד הסיפור של שלום עליכם)
* 1920 - "שני עולמות"
* 1921 - "ז'אן טורוט" (אוסטריה)

## לקריאה נוספת
*

## קישורים חיצוניים

קטגוריה:במאי קולנוע רוסים
קטגוריה:יהודים שהיגרו מרוסיה לארצות הברית
קטגוריה:אמריקאים שנולדו ב-1888
קטגוריה:אמריקאים שנפטרו ב-1961
גריגורי בוריסוביץ' דרנובסקי

**גריגורי בוריסוביץ' דרנובסקי** ברוסית: **Григорий Борисович Дерновский**; 13 בספטמבר 1910 - 19 בינואר 1974 ) משתתף מלחמהעולם השנייה, מפקד אגד תותחי נ"מ מס' 1181 של אוגדת התותחים החמישית בארמיית המשמר השביעית בחזית הערבות, שקיבל עיטור גיבור ברית המועצות, אלוף-משנה. .

## ביוגרפיה
נולד בכפר קולבו, כיום נפת נבלסקי שבמחוז פסקוב, במשפחת איכרים יהודית. קיבל השכלה תיכונית לא שלמה. עבד כמכונאי במפעל בלנינגרד. למד ברבפק באקדמיה למכונאות יערות .

בצבא האדום מאז 1933. בשנת 1936 סיים את לימודיו בבית הספר הצבאי לחשמלאות-טכני, וב-1942 - קורסים באקדמיה הצבאית על שמו של דזרז'ינסקי. חבר במפלגה הקומוניסטית מאז 1937.

עם תחילת הפלישה הגרמנית לברית המועצות היה בחזית. מפקד אגד תותחי נ"מ מס' 1181  (האוגדה החמישית לארטילריה נגד מטוסים, תחילה בארמייה ה-40 שבהמשך הועברה לארמיית המשמר השביעית, חזית הערבות), בדרגת מאיור התארגן וסיפק הגנה אווירית ליחידות של ארמיית המשמר השביעית בקרב קורסק ובצליחת דנייפר.

ב-5 ביולי - 24 בספטמבר 1943, אגד תותחי נ"מ בפיקודו הפיל תשע עשרה מטוסי לופטוואפה, ובצליחת נהר דנייפר ליד הכפר בורודאייבקה שבנפת ורחנדנייפרובסקי במחוז דנייפרופטרובסק הפיל שישה כלִי טיס נוספים.

היה בין הראשונים בין יחידות התקפיות שחצו דנייפר, לקח חלק בהדפת תקיפות נגד של חי"ר וטנקים במובלעת שייצרו בגדה הימנית של הנהר. בסך הכל, במהלך שנות המלחמה, אגד תותחי נ"מ מס' 1181   בפיקודו הפיל ארבעים ושישה מטוסים לרגע הענקת עיטור גיבור ברית המועצות ובהמשך בהענקת עיטור מלחמת המולדת צוינו עוד שתי הפלות בלחימה על  שברומניה ובקבלת עיטור הכוכב האדום (שהומר מעיטור אלכסנדר נבסקי) צוינו עוד 11 מטוסים שהופלו בפיקודו בקרבות על שטחה של הונגריה עד להגעת האגד צפונית-מזרחית לבודפשט: סך הכל במהלך המלחמה חמישים ותשעה מטוסי לופטוואפה לכל הפחות.

לאחר המלחמה המשיך לשרת בצבא הסובייטי. בשנת 1954 סיים את לימודיו בקורסים האקדמיים הגבוהים. מאז 1958, פולקובניק (דרגה מקבילה לאלוף-משנה בצה"ל) שוחרר מהצבא הסדיר לכוחות המילואים.

התגורר בטאלין, אז בירת הרפובליקה הסובייטית הסוציאליסטית של אסטוניה. משנת 1959 עבד במפעל "דוויגטל" ("מנוע") במחלקת ניהול הדיור והשירותים הקהילתיים ובמחלקת כוח אדם. מאז 1964 - ראש ההגנה האזרחית במפעל, בהמשך עבד בוועדת המפעל ל- DOSAAF (בפעילותה גדנ"ע הסובייטית).

נפטר ונקב בטאלין בבי הקברות  (בתרגום "שביער").

## הערות שוליים

קטגוריה:מעוטרי הכוכב האדום
קטגוריה:מעוטרי עיטור הדגל האדום
קטגוריה:מעוטרי עיטור לנין
קטגוריה:יהודים מעוטרי גיבור ברית המועצות
קטגוריה:אנשי הצבא האדום בקרב קורסק
קטגוריה:סובייטים שנולדו ב-1910
קטגוריה:סובייטים שנפטרו ב-1974
פאבל גרג'יקוב

**פאבל גֶרְגִ'יקוֹב** (בבולגרית: **Павел Герджиков**; 5 ביולי 1906, שומן, נסיכות בולגריה – 2 ביולי 1985, סופיה, הרפובליקה העממית של בולגריה) היה רופא וחסיד אומות העולם בולגרי אשר ב-1943 בעת גירוש יהודי סופיה, הסתיר בביתו בסופיה את בני משפחת לוי.

## סיפור ההצלה
פאבל גרג'יקוב נולד בשומן שבבולגריה לדימיטר חריסטוב גרג'יקוב (1878–1930) שהיה מנהל הבנק לחקלאות וחבר במפלגת האיכרים של בולגריה, ולסטפנה (1880–1942) שהייתה מנהלת בית ספר. בילדותו, עברה משפחת גרג'יקוב לסופיה, ובה רכש פאבל השכלה תיכונית. ב-1932 סיים פאבל גרג'יקוב את לימודיו האקדמיים בפקולטה לרפואה באוניברסיטת סופיה, והוסמך כרופא. בהמשך, התמחה באנדוקרינולוגיה בברלין.

הוא שירת בצבא בולגריה וכיהן כמנהל בית החולים הצבאי בסופיה. במסגרת עבודתו טיפל בקצינים בכירים וכן בפקידי ממשל כגון אלכסנדר בלב, וכן ביהודים מקרב קהילת סופיה. במאי 1943 בעת גירוש יהודי סופיה העניק גרג'יקוב מסתור לבני משפחת לוי, אברהם, רעייתו ושתי בנותיו אריקה ויעל. בני המשפחה הוסתרו בביתו מאחורי קיר דמה, עד ינואר 1944, כאשר גרג'יקוב דאג לכל צורכיהם. בהמשך, עלה בידו לספק לבני המשפחה מסמכים מזויפים ולמלט אותם לאחד הכפרים בסביבת סופיה. בשלהי 1944, לאחר הפיכת חזית המולדת של בולגריה נעצר גרג'יקוב, נשפט ונשלח למחנה לעבודת כפייה.

בהמשך, ב-1947 נישא פאבל לאריקה לוי אותה מילט. הזוג עבר לווינה ושם ב-1948 נולדה בתם סטפנה (יהודית). ב-1950 שב גרג'יקוב לסופיה לאחר שנפרד מרעייתו הראשונה ובהמשך ועד 1968 כיהן כנשיא הצלב האדום הבולגרי. הוא הועסק במספר תפקידי רפואה בכירים בבתי חולים סופיה, ונחשב לאחד המומחים הבולטים בבולגריה בתחום הטיפול בסוכרת. הוא נישא בשנית ונולדה לו בת.

ב-29 בינואר 1980 הוכר גרג'יקוב כחסיד אומות העולם. הוא הלך לעולמו בסופיה ב-1985.

## קישורים חיצוניים
* 

## הערות שוליים

קטגוריה:בולגרים חסידי אומות העולם
קטגוריה:מצילים בשואה: בולגריה
קטגוריה:סופיה: אישים
קטגוריה:רופאים בולגרים
קטגוריה:אנדוקרינולוגים
קטגוריה:רופאים צבאיים
קטגוריה:בוגרי אוניברסיטת סופיה
קטגוריה:בולגרים שנולדו ב-1906
קטגוריה:נפטרים ב-1985
לוקה מחיידזה

**לוּקָה מְחֶיידְּזֶה** (בגאורגית: **ლუკა მხეიძე**, בצרפתית: **Luka Mkheidze**; נולד ב-5 בינואר 1996) הוא ג'ודוקא צרפתי ממוצא גאורגי המתחרה בקטגוריית המשקל עד 60 ק"ג. זוכה מדליית הארד באולימפיאדת טוקיו (2020), וסגן האלוף האולימפי באולימפיאדת פריז (2024).

## קריירה
מחיידזה נולד בינואר 1996 בטביליסי. הוא הגיע לצרפת בתור פליט בשנת 2010. באפריל 2021 זכה במדליית הכסף באליפות אירופה, שהתקיימה בליסבון, זאת לאחר שהפסיד בגמר לפרנסיסקו גאריגוס הספרדי. בפברואר 2023 זכה במדליית זהב בטורניר גראנד סלאם תל אביב 2023 במשקל 60 ק"ג.

באולימפיאדת טוקיו (2020) הצליח לנצח את פרנסיסקו גאריגוס בשלב שמינית הגמר והתקדם עד לשלב חצי הגמר, כשבדרך גבר על ארטם לסיוק האוקראיני ברבע הגמר. בשלב חצי הגמר, הוא נחל הפסד ליאנג יונג-ווי, שייצג את הוועד האולימפי של טאיפיי הסינית וכתוצאה מכך הוא נשר לקרב על מדליית הארד במסגרת בית הניחומים. בקרב זה הוא גבר על קים וון-ג'ין הדרום קוריאני ובעקבות זאת זכה במדליית הארד.

## קישורים חיצוניים

## הערות שוליים

קטגוריה:ג'ודוקא צרפתים
קטגוריה:ג'ודוקא באולימפיאדת טוקיו (2020)
קטגוריה:ג'ודוקא באולימפיאדת פריז (2024)
קטגוריה:זוכי מדליית ארד אולימפית מצרפת
קטגוריה:זוכי מדליית כסף אולימפית מצרפת
קטגוריה:צרפתים שנולדו ב-1996
UDF 2457

**UDF 2457** הוא כוכב מסוג ננס אדום הנמצא בשדה האולטרה-עמוק של האבל. מרחקו הוא כ-59,000 שנות אור (כ-18 קילופארסק) מכדור הארץ. הוא בוער בבהירות נראית עמומה מאוד של 25.

קוטר גלקסיית שביל החלב הוא כ-100,000 שנות אור, והשמש נמצאת במרחק של כ-25,000 שנות אור מהמרכז הגלקטי. הננס האדום UDF 2457 עשוי להיות אחד הכוכבים הרחוקים ביותר המוכרים בתוך המרכז הגלקטי של שביל החלב. ייתכן כי הוא נמצא בצבירי כוכבים (כגון M54 ו-NGC 2419) וזרמי כוכבים הממוקמים רחוק יותר בהילת הספירה הגלקטית.

## קישורים חיצוניים
* 

## הערות שוליים

קטגוריה:ננסים אדומים